સ્ટેટ GSTના અધિકારીઓએ બોગસ બિલો રજૂ કરી કરચોરી કરતાં ગુજરાત રાઇસબ્રાન ઓઇલ, કેસ્ટર ઓઇલ અને મસ્ટર્ડ ઓઇલના મોટા વેપારીઓ, બ્રોકર્સ, ટ્રાન્સપોર્ટર્સ પર વ્યાપક દરોડા પાડી કરોડોની GST ચોરી શોધી કાઢી છે. આ વેપારીઓ ખોટા બિલો રજૂ કરીને ખોટી રીતે IGSTની ઇનપુટ ટેક્સ ક્રેડિટ મેળવતા હોવાનું કૌભાંડ પણ ખુલ્યું છે. અધિકારીઓ ૬૦ સ્થળે સર્ચ કરીને તપાસ દરમિયાન જ રૂ. ૫.૯૪ કરોડના કરની વસૂલાત કરી છે. કરચોરીનું મોટા પ્રમાણમાં સાહિત્ય કબજે લેવામાં આવ્યું છે. જેને આધારે પણ મોટા ખુલાસા થાય તેવી સંભાવના છે.